**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROIECT**

**HOTĂRÂRE**

**privind aprobarea deplasării unei delegaţii a municipiului Câmpulung Moldovenesc la Karmiel-Israel, în perioada 18-25 iunie 2019, în vederea participării la schimbul de experiență**

**între tinerii români și tinerii israelieni**

Consiliul Local al municipiului Câmpulung Moldovenesc, întrunit în ședința ordinară din data de 30.05.2019;

 Având în vedere:

* Expunerea de motive a Primarului municipiului Câmpulung Moldovenesc, înregistrată la nr. .............. din ..........2019;
* Raportul Direcţiei economice din cadrul Primăriei municipiului Câmpulung Moldovenesc, înregistrat la nr. .................. din ..................2019;
* Raportul Centrului Național de Informare și Promovare Turistică, înregistrat la nr. .......... din ...........2019;
* Prevederile Hotărârii Consiliului Local al municipiului Câmpulung Moldovenesc, nr. 44/26.04.2018, privind aprobarea Înțelegerii de cooperare între municipiul Câmpulung Moldovenesc, județul Suceava din România și Orașul Karmiel din Israel;
* Invitația din partea primarului orașului Karmiel-Israel înregistrată la nr.13252/10.05.2019;
* Art. 1 și art. 11, alin. (3) din Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;
* Prevederile Cap. II, pct.7 lit. f), coroborat cu pct. 9 lit. b) și d) din anexa nr. 2 la Legea nr. 273/2006 privind finanțele publice locale, cu modificările și completările ulterioare;

În temeiul art. 36 alin.(4) lit. a), alin.(6) lit.a) pct. 5, art. 45 alin. (2) lit.a), art. 47 şi art. 49 din Legea nr. 215/2001 a administraţiei publice locale, republicată, cu modificările şi completările ulterioare,

**HOTĂRĂȘTE:**

**Art.1.** (1) Se aprobă deplasarea unei delegaţii a municipiului Câmpulung Moldovenesc la Karmiel-Israel, în perioada 18-25 iunie 2019, în vederea participării la schimbul de experiență între tinerii români și tinerii israelieni.

 (2) Delegaţia municipiului Câmpulung Moldovenesc, este formată dintr-un număr de 5 persoane: 4 tineri câmpulungeni și președintele Asociației Hasmațuchi, domnul Bogdan Stamatin.

**Art.2** Se aprobă alocarea din bugetul local al municipiului Câmpulung Moldovenesc a sumei de 5000 lei, reprezentând cheltuieli cu deplasarea(transport) și cheltuieli de protocol din capitolul 87.02.04 - „Turism”.

**Art.3.** Primarul municipiului Câmpulung Moldovenesc, prin Direcția economică și Centrul Național de Informare și Promovare Turistică, va aduce la îndeplinire prevederile prezentei hotărâri.

 **INIŢIATOR,**

 **Primar,**

  **Negură Mihăiţă**